CELEX: 31992R1136
Language: el
Date: 1992-05-04 00:00:00
Title: Κανονισμός (ΕΟΚ) αριθ. 1136/92 της Επιτροπής της 4ης Μαΐου 1992 περί καθορισμού του ορίου εντός του οποίου δύναται να γίνουν αποδεκτές οι αιτήσεις πιστοποιητικών εισαγωγής που υποβλήθηκαν τον Απρίλιο του 1992 για τα νωπά, διατηρημένα με απλή ψύξη ή κατεψυγμένα βόεια κρέατα στα πλαίσια των καθεστώτων εισαγωγής που προβλέπονται από τις προσωρινές συμφωνίες που συνήφθησαν από την Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή Δημοκρατία (ΤΣΟΔ)

Avis juridique important

|

31992R1136

Κανονισμός (ΕΟΚ) αριθ. 1136/92 της Επιτροπής της 4ης Μαΐου 1992 περί καθορισμού του ορίου εντός του οποίου δύναται να γίνουν αποδεκτές οι αιτήσεις πιστοποιητικών εισαγωγής που υποβλήθηκαν τον Απρίλιο του 1992 για τα νωπά, διατηρημένα με απλή ψύξη ή κατεψυγμένα βόεια κρέατα στα πλαίσια των καθεστώτων εισαγωγής που προβλέπονται από τις προσωρινές συμφωνίες που συνήφθησαν από την Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή Δημοκρατία (ΤΣΟΔ)  

Επίσημη Εφημερίδα αριθ. L 120 της 05/05/1992 σ. 0030 - 0030

ΚΑΝΟΝΙΣΜΟΣ (ΕΟΚ) αριθ. 1136/92 ΤΗΣ ΕΠΙΤΡΟΠΗΣ  της 4ης Μαΐου 1992  περί καθορισμού του ορίου εντός του οποίου δύναται να γίνουν αποδεκτές οι αιτήσεις πιστοποιητικών εισαγωγής που υποβλήθηκαν τον Απρίλιο του 1992 για τα νωπά, διατηρημένα με απλή  ψύξη ή κατεψυγμένα βόεια κρέατα στα πλαίσια των καθεστώτων εισαγωγής που προβλέπονται από τις προσωρινές συμφωνίες που συνήφθησαν από την Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή  Δημοκρατία (ΤΣΟΔ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 898/92 της Επιτροπής της 8ης Απριλίου 1992 για τον καθορισμό των λεπτομερειών εφαρμογής των καθεστώτων εισαγωγής νωπών, διατηρημένων με απλή ψύξη ή κατεψυγμένων βοείων κρεάτων, τα οποία προβλέπονται στις προσωρινές συμφωνίες  σύνδεσης μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας (1), και ιδίως το άρθρο 3 παράγραφος 4,  Εκτιμώντας:  ότι το άρθρο 1 παράγραφοι 1 και 2 του κανονισμού (ΕΟΚ) αριθ. 898/92 καθόρισε τις ποσότητες νωπών, διατηρημένων με απλή ψύξη ή κατεψυγμένων βοείων κρεάτων που κατάγονται από την Πολωνία, την Ουγγαρία και την Τσεχική και Σλοβακική Ομοσπονδιακή Δημοκρατία,  που μπορούν να εισαχθούν με ειδικούς όρους για την περίοδο από την 1η Μαρτίου έως τις 30 Ιουνίου 1992- ότι οι ποσότητες για τις οποίες ζητήθηκαν πιστοποιητικά εισαγωγής είναι τέτοιες ώστε μπορούν να ικανοποιηθούν πλήρως όλες οι αιτήσεις-  ότι το άρθρο 1 παράγραφος 3 του κανονισμού (ΕΟΚ) αριθ. 898/92 θεσπίζει ότι εάν, κατά τη διάρκεια του 1992, οι ποσότητες για τις οποίες έχουν υποβληθεί αιτήσεις πιστοποιητικών εισαγωγής για την πρώτη ή τη δεύτερη ειδική περίοδο της παραγράφου 2 του εν  λόγω άρθρου είναι μικρότερες από τις διαθέσιμες ποσότητες, οι υπόλοιπες ποσότητες προστίθενται στις διαθέσιμες ποσότητες για την επόμενη περίοδο- ότι, λαμβανομένων υπόψη των υπόλοιπων ποσοτήτων για την πρώτη περίοδο, πρέπει, συνεπώς, να καθοριστούν για  τη δεύτερη περίοδο, από την 1η Ιουλίου έως τις 30 Σεπτεμβρίου 1992, οι διαθέσιμες ποσότητες για τις εν λόγω τρεις χώρες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1   1. Οι αιτήσεις πιστοποιητικών εισαγωγής που κατατίθενται για την περίοδο από την 1η Μαρτίου έως τις 30 Ιουνίου 1992 στα πλαίσια του καθεστώτος εισαγωγής που αναφέρεται από τον κανονισμό (ΕΟΚ) αριθ. 898/92 ικανοποιούνται εξ ολοκλήρου.  2. Οι διαθέσιμες ποσότητες που αναφέρονται στο άρθρο 1 παράγραφος 2 δεύτερη περίπτωση του κανονισμού (ΕΟΚ) αριθ. 898/92 για την περίοδο από την 1η Ιουλίου έως τις 30 Σεπτεμβρίου 1992, ανέρχονται σε:  - 2 500,50 τόνους κρεάτων καταγωγής Πολωνίας,  - 2 979,50 τόνους κρεάτων καταγωγής Ουγγαρίας,  - 1 850,10 τόνους κρεάτων καταγωγής Τσεχικής και Σλοβακικής Ομοσπονδιακής Δημοκρατίας.  Άρθρο 2   Ο παρών κανονισμός αρχίζει να ισχύει στις 6 Μαΐου 1992.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Μαΐου 1992.  Για την Επιτροπή   Ray MAC SHARRY   Μέλος της Επιτροπής    (1) ΕΕ αριθ. L 95 της 9. 4. 1992, σ. 44.